
_START_ARTICLE_
Erasmus af Rotterdam
_START_SECTION_
Teologi og filosofi
_START_PARAGRAPH_
Erasmus forsvarede ideen om, at mennesket har en fri vilje, og at denne er essentiel i forhold til at fastholde et menneskeligt ansvar overfor at overholde moralloven og de religiøse idealer. På den anden side fastholdt han til stadighed menneskets behov for Guds nåde. Dette udgjorde især et opgør med Martin Luther, der mente at kun nåden kunne hjælpe et menneske—aldrig det selv._NEWLINE_Udover det nævnte bekæmpede Erasmus også den ukritiske og dogmatiske skolastik. Han insisterede desuden på, at kristendommen var forenelig med humanismen.